CELEX: 62020TN0463
Language: el
Date: 2020-07-20 00:00:00
Title: Υπόθεση T-463/20: Προσφυγή της 20ής Ιουλίου 2020 — Sony Interactive Entertainment Europe κατά EUIPO — Wong (GT RACING)

21.9.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 313/29
            
         
      Προσφυγή της 20ής Ιουλίου 2020 — Sony Interactive Entertainment Europe κατά EUIPO — Wong (GT RACING)
      (Υπόθεση T-463/20)
      (2020/C 313/42)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα: Sony Interactive Entertainment Europe Ltd (Λονδίνο, Ηνωμένο Βασίλειο) (εκπρόσωποι: S. Malynicz, QC, και M. Maier, δικηγόρος)
      
         Καθού: Γραφείο Διανοητικής Ιδιοκτησίας της Ευρωπαϊκής Ένωσης (EUIPO)
      
         Αντίδικος ενώπιον του τμήματος προσφυγών: Wai Leong Wong (Γλασκώβη, Ηνωμένο Βασίλειο)
      
         Στοιχεία σχετικά με τη διαδικασία ενώπιον του EUIPO
      
      
         Αιτών: Ο αντίδικος ενώπιον του τμήματος προσφυγών
      
         Επίδικο σήμα: Αίτηση καταχωρίσεως λεκτικού σήματος της Ευρωπαϊκής Ένωσης GT RACING — Υπ’ αριθ. 17 138 033 αίτηση καταχωρίσεως
      
         Διαδικασία ενώπιον του EUIPO: Διαδικασία ανακοπής
      
         Προσβαλλόμενη απόφαση: Απόφαση του τετάρτου τμήματος προσφυγών του EUIPO της 8ης Μαΐου 2020 στην υπόθεση R 1612/2019-4
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρώσει την προσβαλλόμενη απόφαση·
               
            
                  —
               
               
                  να καταδικάσει το EUIPO και τον αντίδικο ενώπιον του τμήματος προσφυγών στα δικαστικά τους έξοδα και στα έξοδα της προσφεύγουσας.
               
            
         Προβαλλόμενοι λόγοι
      
      
                  —
               
               
                  Παράβαση των άρθρων 8, παράγραφος 1, στοιχείο β', και 8, παράγραφος 5, του κανονισμού (ΕΕ) 2017/1001 του Ευρωπαϊκού Κοινοβουλίου και του Συμβουλίου, καθόσον το τμήμα προσφυγών δεν προσδιόρισε σαφώς το ενδιαφερόμενο κοινό·
               
            
                  —
               
               
                  Παράβαση του άρθρου 8, παράγραφος 1, στοιχείο β', του κανονισμού (ΕΕ) 2017/1001 του Ευρωπαϊκού Κοινοβουλίου και του Συμβουλίου, καθόσον το τμήμα προσφυγών προέβη σε εσφαλμένη σύγκριση των σημείων·
               
            
                  —
               
               
                  Παράβαση του άρθρου 8, παράγραφος 1, στοιχείο β', του κανονισμού (ΕΕ) 2017/1001 του Ευρωπαϊκού Κοινοβουλίου και του Συμβουλίου, καθόσον το τμήμα προσφυγών προέβη σε εσφαλμένη σύγκριση μεταξύ των προϊόντων των κλάσεων 9, 16 και 28 που καλύπτονται από το προγενέστερο σήμα και των προϊόντων της κλάσεως 18 που καλύπτονται από το επίδικο σήμα της Ευρωπαϊκής Ένωσης·
               
            
                  —
               
               
                  Παράβαση των άρθρων 8, παράγραφος 1, στοιχείο β', και 8, παράγραφος 5, του κανονισμού (ΕΕ) 2017/1001 του Ευρωπαϊκού Κοινοβουλίου και του Συμβουλίου, καθόσον το τμήμα προσφυγών δεν εξέτασε τα αποδεικτικά στοιχεία σχετικά με τον τρόπο με τον οποίον ενδέχεται να γίνεται αντιληπτό το προγενέστερο σήμα της Ευρωπαϊκής Ένωσης από το ενδιαφερόμενο κοινό·
               
            
                  —
               
               
                  Έλλειψη εξετάσεως των στοιχείων που τεκμηριώνουν τις αιτιάσεις οι οποίες βασίζονται στα προαναφερθέντα άρθρα 8, παράγραφος 1, στοιχείο β', και 8, παράγραφος 5·
               
            
                  —
               
               
                  Αδυναμία του τμήματος προσφυγών να κατανοήσει ότι οι δικές του διαπιστώσεις ως προς τα πραγματικά περιστατικά επαρκούσαν για την απόδειξη της φήμης του σήματος, της απατηλής απεικονίσεώς του και της ζημίας που θεμελιώνεται δυνάμει του δικαίου του Ηνωμένου Βασιλείου περί απατηλής χρήσεως διακριτικού σημείου (passing off law)·
               
            
                  —
               
               
                  Έλλειψη εξετάσεως των λοιπών κριτηρίων του δικαίου περί απατηλής χρήσεως διακριτικού σημείου (passing off law) βάσει του άρθρου 8, παράγραφος 4, του κανονισμού (ΕΕ) 2017/1001 του Ευρωπαϊκού Κοινοβουλίου και του Συμβουλίου.